
Biroul Permanent

al

Camerei  Deputaţilor

Vă înaintăm, alăturat, raportul asupra Proiectului de Lege privind ratificarea Acordului între Guvernul României şi Guvernul Republicii Moldova privind implementarea programului de asistenţă tehnică şi financiară în baza unui ajutor financiar nerambursabil în valoare de 100 milioane de euro acordat de România Republicii Moldova, semnat la Bucureşti, la 27 aprilie 2010, şi a Protocolului adiţional la acesta, semnat la Chişinău, la 23 septembrie 2010, trimis comisiei noastre pentru examinare pe fond, cu adresa Biroului Permanent nr.PL.x 534 din 9 noiembrie 2010.

	PREŞEDINTE,

Viorel  ŞTEFAN


Parlamentul  României

Camera Deputaţilor

RAPORT  
asupra proiectului de Lege privind ratificarea Acordului între Guvernul României şi Guvernul Republicii Moldova privind implementarea programului de asistenţă tehnică şi financiară în baza unui ajutor financiar nerambursabil 
în valoare de 100 milioane de euro acordat de România Republicii Moldova, semnat la Bucureşti, la 27 aprilie 2010, şi a Protocolului adiţional la acesta, 
semnat la Chişinău, la 23 septembrie 2010
Cu adresa nr.PL.x 534 din 9 noiembrie 2010, Biroul Permanent, în temeiul art.95 şi 115 din Regulamentul Camerei Deputaţilor, republicat, a sesizat, pentru examinare şi avizare în fond  Comisia pentru buget, finanţe şi bănci cu proiectul  de Lege privind ratificarea Acordului între Guvernul României şi Guvernul Republicii Moldova privind implementarea programului de asistenţă tehnică şi financiară în baza unui ajutor financiar nerambursabil în valoare de 100 milioane de euro acordat de România Republicii Moldova, semnat la Bucureşti, la 27 aprilie 2010, şi a Protocolului adiţional la acesta, semnat la Chişinău, la 23 septembrie 2010.
La întocmirea prezentului raport, în conformitate cu art.97 din Regulamentul Camerei Deputaţilor, Comisia a avut în vedere:

· avizul favorabil al Consiliului Legislativ transmis cu adresa nr.1160/29.09.2010;
· avizul favorabil al Comisiei pentru politică externă  nr.33/115/16.11.2010,
·  avizul favorabil al Comisiei juridice, de disciplină şi imunităţi nr.534/2010.
 Prezentul proiect de Lege are ca obiect de reglementare  ratificarea Acordului între Guvernul României şi Guvernul Republicii Moldova privind implementarea programului de asistenţă tehnică şi financiară în baza unui ajutor financiar nerambursabil în valoare de 100 milioane de euro acordat de România Republicii Moldova, semnat la Bucureşti, la 27 aprilie 2010, şi a Protocolului adiţional la acesta,  semnat la Chişinău,  la 23 septembrie 2010.

Acordul prevede ca suma să fie alocată eşalonat, pe parcursul a patru ani - în intervalul 2010-2013, iar acordarea ratelor să fie posibilă după ratificarea Acordului interguvernamental şi intrarea sa în vigoare.

Prim – ministrul României a aprobat Memorandumul 5171/16.03.2010 ce prevede negocierea şi semnarea Acordului dintre cele două guverne privind acordarea sprijinului financiar nerambursabil în valoare de 100 milioane de euro Republicii Moldova, iar Acordul a fost semnat la 27 aprilie 2010, la Bucureşti, de către doamna Elena-Gabriela Udrea, ministrul Dezvoltării Regionale şi Turismului din România şi domnul Marcel Răducan, ministrul Construcţiilor şi Dezvoltării Regionale al Republicii Moldova.
Cele două instrumente juridice internaţionale reprezintă înţelegeri internaţionale, convenite la nivel guvernamental care, prin conţinutul lor, intră sub incidenţa art.19 alin.(1) lit.g) din Legea nr.590/2003 privind tratatele, urmând a fi supuse ratificării Parlamentului
Prin obiectul său de reglementare, proiectul de act normativ se încadrează în categoria legilor ordinare, iar în aplicarea dispoziţiilor art.75 alin. (1) din Constituţia României, republicată, prima Cameră sesizată este Camera Deputaţilor.
La dezbaterile comisiei a participat, în conformitate cu prevederile art.55 din Regulamentul Camerei Deputaţilor, domnul Răzvan Murgeanu secretar de stat din partea Ministerului Dezvoltării Regionale şi Turismului.
La lucrările comisiei au participat  35 de deputaţi, din totalul de 35 membri ai comisiei.
Raportul comisiei a fost adoptat cu  unanimitate de voturi. 
În urma dezbaterii proiectului   de Lege privind ratificarea Acordului între Guvernul României şi Guvernul Republicii Moldova privind implementarea programului de asistenţă tehnică şi financiară în baza unui ajutor financiar nerambursabil în valoare de 100 milioane de euro acordat de România Republicii Moldova, semnat la Bucureşti,  la 27 aprilie 2010, şi a Protocolului adiţional la acesta,  semnat la Chişinău,  la 23 septembrie 2010,  în şedinţa din data de  24 noiembrie 2010, comisia propune supunerea spre dezbaterea şi adoptarea Plenului Camerei Deputaţilor a unui  raport favorabil al proiectului de lege în forma Guvernului.
	PREŞEDINTE,

 Viorel  ŞTEFAN
	SECRETAR,

Iuliu NOSA


Şef serviciu:
Consilier parlamentar, Gica Roşu

Consilier parlamentar:

   Luminiţa Ghiorghiu    

